ЕГЖ 1
 Жазықтықта еркін орналасқан күштер жүйесінің    тепе-теңдігі
Жазық раманың салмақ күштерін ескермей, берілген күштер, бұрыштар және өлшемдері арқылы тірек реакцияларын анықтау керек. Есеп схемалар          1 (а,б,в,г) - суреттерде, ал бастапқы шарттары 1-кестесінде берілген. 

Есептің шығару үлгісі

Берілген: конструкцияның схемасы (2-сурет); F = 10 кН;  Р = 5 кН;          М = 8 кН; q = 0,5 кН/м; α = 30º.

А  тірегінің  және  СD  өзегінің  реакциясын анықтау керек. 

2-сурет.

Есеп   шешімі :

 АВ арқалығына әсер етіп тұрған теңестірілген күштер жүйесін қарастырайық. Байланыстар аксиомасы бойынша АВ арқалығын А - қозғалмайтын шарнирлі тіруінен, СD - өзегінен және иілгіш жіп байланыстарынан босатамыз. Ол үшін байланыстарды ойша алып тастап, олардың  әсерлерін байланыс реакцияларымен алмастырамыз (3-сурет). Қозғалмайтын топсалы  А  тірек реакциясының бағыты белгісіз болғандықтан, оны   ХА  және  УА бөлшектері арқылы анықтаймыз.  Модулі  Р-ға тең жіптің  T  реакциясын және  СD  өзектік тіректің  реакциясын RC деп көрсетеміз. Бірқалыпты таралған  q  күшті қадалған  Q  күшпен алмастырамыз. Q күші таралған күш эпюрасының ауырлық центріне түсіеді, шамасы  Q=2·q=2·0,5=1кН  

болады.

Арқалыққа әсер етіп тұрған күштердің жазық жүйесі үшін тепе-теңдік теңдеулерін құрастырамыз: 
Σ Fkx = 0;      XA - RC·cosα = 0;                                                                  (1.1)

Σ Fky = 0;      YA – Q – F + RC·sinα + T = 0;          


              (1.2)

Σ MkA = 0;     -Q·1 - T·3 + RC·4sinα – M + T·6 = 0.                                  (1.3)

(1.3)  теңдеуден  RC-ні анықтаймыз:


RC = (Q·1 + T·3 + M - T·6) / 4sinα = ( 1·1 + 10·3 + 8 - 5·6) / 4·0,5 = 4,5 кН  

(1.1)  теңдеуден   ХА-ны анықтаймыз:

ХА = RC· cosα = 4,5·0,866 = 3,90 кН.

 (1.2)  теңдеуден     YA-ны табамыз:

YA = Q + F - RC·sinα - T = 1+10 – 4,5·0,5 – 5 = 3,75 кН.
ХА,  УА,  RC  шамалары оң мәнді болып шықты. Бұл осы күштердің қабылданған бағыттары олардың нақты бағыттарымен сәйкес екенін көрсетеді. 

